open-index/open-wikipedia-markdown huggingface dataset:
Γουλιέλμος Α΄ της Βαϊμάρης

Ο **Γουλιέλμος Α**', γερμ.: *Wilhelm I., Graf von Weimar* (απεβ. στις 16 Απριλίου 963) από τον Οίκο της Βαϊμάρης, είναι το πρώτο γνωστό μέλος του οίκου των κομήτων της Βαϊμάρης.

## Βιογραφία
Ο Γουλιέλμος αναφέρεται για πρώτη φορά σε μία πράξη του 949 ως κόμης (*[[Κόμης|Graf]]*) στη Θουριγγία. Καταγόμενος από την περιοχή Ζάαλφελντ (Saalfeld), είχε μεγάλες ιδιοκτησίες γύρω από τη Βαϊμάρη, την Ιένα και την Απόλντα, πιθανώς από τον αποβιώσαντα Μπούσαρντ δούκα της Θουριγγίας, του οποίου οι γιοι εκδιώχθηκαν από τον βασιλιά Ερρίκο τον Ορνιθοθήρα το 913.

Πιθανότατα ήταν νυμφευμένος με μία των Μπάμπενμπεργκ, κόρη του Πόπο δούκα της Θουριγγίας, μαργράβου της Σόρμπια, που είχε καθαιρεθεί από τον Aρνούλφο βασιλιά της Ανατολικής Φραγκίας το 892. Ο Γουλιέλμος Α΄ εμφανίστηκε επίσης στην τάξη ενός μαργράβου της Θουριγγίας. Από το 953 έως το 955, μαζί με αρκετούς κόμητες των Βέττιν, συμμετείχαν στην εξέγερση του Λιούντολφ δούκα της Σουαβίας εναντίον του Όθωνα Α΄ βασιλιά της Γερμανίας, οπότε καθαιρέθηκε προσωρινά και εξορίστηκε στην Αυλή τού αδελφού τού Όθωνα Α΄ , Ερρίκου Α΄ δούκα της Βαυαρίας. Μέχρι το 956, ωστόσο, ο Γουλιέλμος επανεγκαταστάθηκε στα αξιώματά του.

## Οικογένεια
Πιθανότατα ήταν νυμφευμένος με μία των Μπάμπενμπεργκ, κόρη του Πόπο δούκα της Θουριγγίας
Είχε τουλάχιστον τρία παιδιά:
* Γουλιέλμος Β' (απεβ. 1003), διαδέχθηκε τον πατέρα του ως κόμης της Βαϊμάρης και δούκας της Θουριγγίας το 1002.
* Πόππο.
* Ζίγκμπερτ.

## Πηγές
* Helmut Hennig: Die Grafen von Orlamünde - ein (fast) vergessenes Geschlecht. G. Arzberger, 2016, ISBN 978-3-927313-77-4, S. 106.
* Karl H. F. C. von Reitzenstein: Regesten der Grafen von Orlamuende aus Babenberger und ascanischem Stamm : mit Stammtafeln, Siegelbildern, Monumenten und Wappen. Bayreuth 1871

Κατηγορία:Οίκος της Βαϊμάρης
Γουλιέλμος Β΄ της Βαϊμάρης

Ο **Γουλιέλμος Β' ο Μέγας**, γερμ.: *Wilhelm II. der Große, Graf von Weimar* (περίπου 930/93524 Δεκεμβρίου 1003) ήταν κόμης της Βαϊμάρης από το 963 και δούκας της Θουριγγίας από το 1002.

## Βιογραφία
Ήταν ο μεγαλύτερος γιος του Γουλιέλμου Α' κόμη της Βαϊμάρης.

## Οικογένεια
Από άγνωστη σύζυγο απέκτησε παιδιά:
* Γουλιέλμος Γ΄ (απεβ. 16 Απριλίου 1039), κόμης της Βαϊμάρης.
* Πόπo Α΄ (απεβ. 13 Ιουλίου πριν από το 1044), κόμης της Βϊμάρης-Ορλαμύντε, μάργαρβος της Καρνιόλας & Ιστρίας.
* Αγνή, πιθανότατα παντρεύτηκε τον Φρειδερίκο Α' παλατινό κόμη της Σαξονίας (de)

## Πηγές
* Helmut Hennig: Die Grafen von Orlamünde - ein (fast) vergessenes Geschlecht. G. Arzberger, 2016, ISBN 978-3-927313-77-4, S. 106.
* Karl H. F. C. von Reitzenstein: Regesten der Grafen von Orlamuende aus Babenberger und ascanischem Stamm : mit Stammtafeln, Siegelbildern, Monumenten und Wappen. Bayreuth 1871

## Παραπομπές σε πηγές

Κατηγορία:Οίκος της Βαϊμάρης
Γουλιέλμος Γ΄ της Βαϊμάρης

Ο **Γουλιέλμος Γ' της Βαϊμάρης**, γερμ.: *Wilhelm III. Graf von Weimar*, λατιν.: *Wilhelmi Thuringorum praetor*, (απεβ. στις 16 Απριλίου 1039) ήταν κόμης της Βαϊμάρης από το 1003 και του Άιχσφελντ (Eichsfeld) από το 1022.

## Βιογραφία
Ήταν ο νεότερος γιος του Γουλιέλμου Β' κόμη της Βαϊμάρης.

## Οικογένεια
Ο πρώτος του γάμος ήταν με την Μπέρτα.

Ο δεύτερος γάμος του ήταν με την Όντα (πιθανώς την κόρη του Τήτμαρ μαργράβου του Σαξονικού Όστμαρκ). Είχαν παιδιά:
* Γουλιέλμος απεβ.  1062, μάργραβος του Μάισσεν από το 1046, Δ΄ ως κόμης της Βαϊμάρης.
* Όθων Α' απεβ. 1067, κόμης του Ορλαμούντε.
* Πόππο απεβ. μετά το 1046.
* Aρίμπο δολοφονήθηκε το 1070.

## Πηγές
* ADB:Wilhelm (Graf von Weimar-Orlamünde) στο German Wikisource.

Κατηγορία:Οίκος της Βαϊμάρης
Γουλιέλμος του Μάισσεν

Ο **Γουλιέλμος Δ', κόμης της Βαϊμάρης**, γερμ.: *Graf von Weimar, Markgraf von Meißen* (απεβ. το 1062) από τον Οίκο της Βαϊμάρης, έγινε μάργραβος του Μάισεν από το 1046 μέχρι το τέλος του.

## Βιογραφία
Ήταν ο πρωτότοκος γιος του κόμη Γουλιέλμου Γ' κόμη της Βαϊμάρης από τον δεύτερο γάμο του με την Όντα, κόρη του Τήτμαρ του Σαξονικού Όστμαρκ. Έγινε κόμης της Βαϊμάρης και του Ορλαμύντε στη Θουριγγία μετά το τέλος τού πατέρα του το 1039. Ο Γουλιέλμος διορίστηκε παλατινός κόμης της Σαξονίας το 1042.

Όταν το 1046 απεβίωσε ο Έκαρντ Β' μάργραβος του Μάισεν και κληρονόμησε το μαργραβάτο στον Ερρίκο Γ' της Γερμανίας, ο βασιλιάς το παραχώρησε αμέσως στον Γουλιέλμο, ο οποίος, μέσω του δεύτερου γάμου της μητέρας του Όντας με τον Ντέντι Α΄, έλαβε επίσης τις ιδιοκτησίες της Θουριγγίας του θετού πατέρα του Ντέντι Β' μαργράβου της Λουσατίας. Έτσι, ένωσε την επικράτεια που κατείχε ο αποβιώσας Έκαρντ Β' μάργραβος του Μάισεν υπό την κυριαρχία του.

Ο Γουλιέλμος παρέμεινε πιστός υποστηρικτής της κυρίαρχης δυναστείας των Σαλίων και, μετά το τέλος του αυτοκράτορα το 1056, υποστήριξε την αντιβασιλεία της χήρας του Αγνής του Πουατιέ. Ήταν πολύ με το μέρος της αντιβασίλισσας, η οποία του έδωσε τη διοίκηση του στρατού μαζί με τον επίσκοπο Έμπερχαρντ του Nάουμπουργκ, στην εκστρατεία του 1060 για την υποστήριξη του βασιλιά Ανδρέα Α' της Ουγγαρίας εναντίον του αδελφού του Μπέλα Α΄. Σύμφωνα με τον χρονικογράφο Λάμπερτ του Χέρσφελντ, αντί να περιμένουν ένα βοηθητικό απόσπασμα από τη Βοημίας υπό τον δούκα Σπυτίνιεφ Β΄, επιτέθηκαν αμέσως στις δυνάμεις του Μπέλα Α΄ και ο γερμανικός στρατός σύντομα υποχώρησε. Ενώ ο βασιλιάς Aνδρέας Α΄  τραυματίστηκε θανάσιμα, ο Γουλιέλμος και ο επίσκοπος Έμπερχαρντ αιχμαλωτίστηκαν στη μάχη του Περάσματος Τέμπεν κοντά στο Mόζον (Βήζενμπουργκ). Ωστόσο, ο γιος του Μπέλα Α΄ Γκέζα Α΄, εντυπωσιασμένος από το θάρρος του Γουλιέλμου, παρότρυνε τον πατέρα του, όχι μόνο να τον απελευθερώσει, αλλά και να του δώσει την κόρη του Σοφία των Άρπαντ για γάμο.

Εν τω μεταξύ, ο Γουλιέλμος είχε επιστρέψει στη Γερμανία. Όταν το 1062 πήγε ξανά στην Ουγγαρία για να νυμφευτεί τη Σοφία, ωστόσο, αρρώστησε και απεβίωσε στο ταξίδι του. Αντ' αυτού, η Σοφία παντρεύτηκε τον εξάδελφό του Ούλρικ Α' μάργραβο της Καρνιόλας & Ιστρίας. Το μαργραβάτο του Μάισεν πέρασε στον μικρότερο αδελφό τού Γουλιέλμου, Όθωνα Α΄.

## Πηγές
* ADB:Wilhelm (Graf von Weimar-Orlamünde) στη γερμανική Βικιθήκη .

Κατηγορία:Οίκος της Βαϊμάρης
Όθων Α΄ του Μάισσεν

Ο **Όθων Α**', γερμ.: *Graf von Weimar-Orlamünde und Markgraf von Meißen* (11ος αι.) από τον Οίκο της Βαϊμάρης ήταν μάργαρβος του Μάισσεν από το 1062 μέχρι το τέλος του το 1067, και ο δεύτερος μάργραβος της οικογένειας των κομήτων της Βαϊμάρης και του Ορλαμύντε. 

## Βιογραφία
Ήταν νεότερος γιος του Γουλιέλμου Γ' κόμη της Βαϊμάρης και της Όντας, κόρης του Τήτμαρ μαργράβου του Σαξονικού Όστμαρκ. Κληρονόμησε το Ορλαμύντε (Orlamünde) από τον πατέρα του το 1039 και τη Βαϊμάρη από τον αδελφό του Γουλιέλμο Δ΄ το 1062. Διορίστηκε από τον Ερρίκο Δ' των Σαλίων βασιλιά της Γερμανίας να διαδεχθεί τον Γουλιέλμο και στο Μάισσεν. Έγινε επίτροπος (advocate)  του καθεδρικού ναού του Μέρσεμπουργκ το 1066.

## Οικογένεια
Νυμφεύτηκε την Aδέλα oτου Λουβαίν, κόρη του Λάμπερτ Β΄ κόμη του Λουβαίν, γιο του Λάμπερτ Α΄, πριν από το 1060. Αυτή του χάρισε τρεις κόρες:

* Όντα, παντρεύτηκε τον Έγκμπερτ Β΄ μάργραβο του Μάισσεν.
* Κουνιγκούντα, παντρεύτηκε πρώτα τον Γιαροπλούκ των Ρουρικιδών, γιο του Iζιασλάβ Α΄ μεγάλου πρίγκιπα του Κιέβου, έπειτα παντρεύτηκε τον Kούνο του Νόρντχαϊμ, και μετά τον Βίπρεχτ του Γκρόιτς.
* Αδελαΐδα, παντρεύτηκε πρώτα τον Άνταλμπερτ Α΄ κόμη του Μπάλενστετ, μετά τον  Χέρμαν Β΄  παλατινό κόμη της Λοθαριγγίας και έπειτα τον Ερρίκο του Λάαχ παλατινό κόμη του Ρήνου.

Όταν αυτός απεβίωσε, εκείνη ξαναπαντρεύτηκε τον Ντέντι Α΄ μάργραβο της Λουσατίας, τον πατριό του Όθωνα Α΄ .

## Παραπομπές


## Πηγές
* 

Οθων Α
Πόπο Α΄ της Καρνιόλας

Ο **Πόπο Α**' ή **Μπόπο**, γερμ.: *Graf von Weimar, Markgrafen von Krain-Istrien* (απεβ. στις 13 Ιουλίου, πριν από το 1044) από τον Οίκο της Βαϊμάρης, ήταν κόμης της Βαϊμάρης-Ορλαμύντε, μάργραβος της Ιστρίας από το 1012, και της Καριόλας από το 1040 έως το τέλος του.

## Βιογραφία
Ήταν γόνος μίας οικογένειας κομήτων από το βασιλικό λαντγκραβάτο της Θουριγγίας. Πατέρας του ήταν ο Γουλιέλμος Β' κόμης της Βαϊμάρης.

Παντρεύτηκε την Άνταμουτ (Hadamut), την κόρη του Βέριαντ κόμη του Φρίουλι και της Ιστρίας, ο οποίος το 1001 είχε λάβει μεγάλες ιδιοκτησίες στο ανατολικό Φρίουλι και την Iστρία, τότε μέρος της μαρκιωνίας της Βερόνας, που κυβερνούσαν οι δούκες της Καρινθίας, από τα χέρια του βασιλιά Όθωνα Γ' της Γερμανίας. Ο Πόπο Α΄ κληρονόμησε έτσι μία διεκδίκηση στη χερσόνησο της Ιστρίας, και άρχισε να χρησιμοποιεί τον τίτλο του μαργράβου. Όταν ο βασιλιάς Ερρίκος Γ' της Γερμανίας κληρονόμησε το δουκάτο της Καρινθίας, το 1040 ίδρυσε τις ξεχωριστές μαρκιωνίες της Ιστρίας και της Καρνιόλας. Καθώς η μητέρα της συζύγου του ήταν συγγενής με τους Βαυαρούς κόμητες του Έμπερσμπεργκ, οι οποίοι κατείχαν κτήσεις στην Καρνιόλα, ο Πόπο διορίστηκε επίσης μάργραβος της Καρνιόλας.

## Οικογένεια
Η Άνταμουτ, κόρη τού Βέριαντ κόμη, τού χάρισε έναν γιο, τον:
* Ούλρικ Α΄, ο οποίος διαδέχθηκε τον πατέρα του το 1045.

## Βιβλιογραφικές αναφορές

Κατηγορία:Οίκος της Βαϊμάρης
Ινούβικ

Το **Ινούβικ** (αγγλικά: Inuvik) είναι η μόνη πόλη στην περιοχή Ινούβικ, και η τρίτη μεγαλύτερη κοινότητα στα Βορειοδυτικά Εδάφη του Καναδά. Βρίσκεται στην γνωστή ως περιοχή Μποφόρ Δέλτα, λειτουργεί ως το διοικητικό και υπηρεσιακό της κέντρο και φιλοξενεί ομοσπονδιακά, εδαφικά και αυτόχθονα κυβερνητικά γραφεία, μαζί με το περιφερειακό νοσοκομείο και το αεροδρόμιο.

Το Ινούβικ βρίσκεται στη βόρεια άκρη του βόρειου δάσους, λίγο πριν αρχίσει η μετάβαση στην τούνδρα, και κατά μήκος της ανατολικής πλευράς του πελώριου δέλτα του ποταμού Μακένζι. Η πόλη βρίσκεται στα σύνορα μεταξύ της Περιφέρειας Οικισμού Γκουιτσίν και της Περιφέρειας Οικισμού Ινουβιαλουίτ.

## Παραπομπές


## Εξωτερικοί σύνδεσμοι
* 

Κατηγορία:Βορειοδυτικά Εδάφη
Φρανσίσκο Ορτέγκα

Ο **Φρανσίσκο Γκαμπριέλ Ορτέγκα** (ισπανικά: Francisco Gabriel Ortega) (γεννημένος στις 19 Μαρτίου 1999) είναι ένας Αργεντινός επαγγελματίας ποδοσφαιριστής, ο οποίος αγωνίζεται ως αριστερός πλάγιος αμυντικός για τον Ολυμπιακό.

## Σταδιοδρομία σε συλλόγους

### Βέλες Σάρσφιλντ
Ο Ορτέγκα ξεκίνησε τη σταδιοδρομία του στις ακαδημίες νέων της Βέλες Σάρσφιλντ, όπου εντάχθηκε το 2013. Έκανε το ντεμπούτο του στην πρώτη ομάδα το Νοέμβριο του 2017, κατά τη διάρκεια της εντός έδρας νίκης 3–0 επί της Ολίμπο. Σε όλη την υπόλοιπη σεζόν 2017–18, ο Ορτέγκα έκανε δέκα ακόμη εμφανίσεις στο πρωτάθλημα.

### Ολυμπιακός
Στις 27 Αυγούστου 2023, υπέγραψε πενταετές συμβόλαιο με τον Ολυμπιακό, με κόστος μεταγραφής 4,5 εκατ. ευρώ για το 90% των δικαιωμάτων του. Στις 8 Φεβρουαρίου 2026 σε παιχνίδι για το πρωτάθλημα κόντρα στον Παναθηναϊκό συμπλήρωσε 100 συμμετοχές με την φανέλα των Πειραιωτών. 

## Εθνική ομάδα
Τον Ιούνιο του 2017, ο Ορτέγκα προπονήθηκε με την Εθνική Αργεντινής ανδρών στην Αυστραλία και τη Σιγκαπούρη. Το 2018, έλαβε κλήση στην Εθνική Αργεντινής Κ20 για φιλικούς αγώνες με την Αγγλία Κ18 και τη Ρεάλ Μαδρίτης Καστίγια. Έπαιξε όλη τη διάρκεια της ήττας με 2–1 από την Αγγλία στις 23 Μαρτίου. Το Δεκέμβριο, ο Ορτέγκα επιλέχθηκε στην εθνική ομάδα για το Πρωτάθλημα Νέων Νότιας Αμερικής 2019. Αφού εμφανίστηκε έξι φορές στη διοργάνωση, ο Ορτέγκα κλήθηκε για το Παγκόσμιο Κύπελλο Κ20 του 2019 στην Πολωνία. Τον επόμενο Σεπτέμβριο, επιλέχθηκε στην Εθνική Αργεντινής Κ23 πριν από ένα φιλικό με τη Βολιβία. Στον εναρκτήριο αγώνα της Αργεντινής στους Ολυμπιακούς Αγώνες του 2021, ο Ορτέγκα αποβλήθηκε μετά δεύτερη κίτρινη κάρτα.

## Τιτλοι

;Ολυμπιακός
* ΟΥΕΦΑ Κόνφερενς Λιγκ: 2023-24
* Πρωτάθλημα Ελλάδας: 2024-25
* Κύπελλο Ελλάδας: 2024-25

## Παραπομπές


## Εξωτερικοί σύνδεσμοι
* 
* Προφίλ στο transfermarkt.com

Κατηγορία:Αργεντινοί ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Εθνικής Αργεντινής Κ20
Κατηγορία:Ποδοσφαιριστές ολυμπιακής ομάδας Αργεντινής
Κατηγορία:Ποδοσφαιριστές στους Θερινούς Ολυμπιακούς Αγώνες 2020
Κατηγορία:Ποδοσφαιριστές Βέλες Σάρσφιλντ
Κατηγορία:Ποδοσφαιριστές Πριμέρα Ντιβιζιόν Αργεντινής
Κατηγορία:Ποδοσφαιριστές Ολυμπιακού Πειραιώς
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ξένοι ποδοσφαιριστές στην Ελλάδα
Κατηγορία:Αργεντινοί ποδοσφαιριστές στο εξωτερικό
Κατηγορία:Παίκτες νικητές ΟΥΕΦΑ Κόνφερενς Λιγκ
Gran Turismo (ταινία)

Το ***Gran Turismo*** (αργότερα προωθήθηκε ως ***Gran Turismo: Based on a True Story***) είναι Αμερικανική αθλητική δραματική ταινία του 2023 σε σκηνοθεσία από τον Νιλ Μπλόμκαμπ από σενάριο των Τζέισον Χολ και Ζακ Μπέιλιν. Βασισμένο στην ομώνυμη σειρά βιντεοπαιχνιδιών και σε αληθινά γεγονότα, πρωταγωνιστούν οι Άτσι Μαντεγουέκε, Ντέιβιντ Χάρμπορ, Ορλάντο Μπλουμ, Ντάρεν Μπάρνετ, Εμίλια Χάρτφορντ, Τζέρι Χάλιγουελ, και Ντζιμόν Χουνσού.

Το *Gran Turismo* έκανε πρεμιέρα στο Πίστα Σπα στις 30 Ιουλίου του 2023 και κυκλοφόρησε στις Ηνωμένες Πολιτείες Αμερικής στις 25 Αυγούστου από την Sony Pictures Releasing. Έλαβε μικτά σχόλια από τους κριτικούς. Εισέπραξε $121.6 εκατομμύρια παγκοσμίως απέναντι από έναν προϋπολογισμό $60 εκατομμυρίων.

## Παραπομπές


## Εξωτερικοί σύνδεσμοι

* 
* 

Κατηγορία:Ταινίες του 2023
Κατηγορία:Ταινίες παραγωγής Columbia Pictures
Κατηγορία:Ταινίες που επηρεάστηκαν από την απεργία SAG-AFTRA του 2023
Κατηγορία:Ταινίες βασισμένες σε βιντεοπαιχνίδια
Κατηγορία:Ταινίες με μουσική σύνθεση Λορν Μπάλφε
Κατηγορία:Ταινίες γυρισμένες στην Ουγγαρία
Κατηγορία:Gran Turismo
Κατηγορία:PlayStation Productions
Κατηγορία:Ταινίες 4DX
Κατηγορία:Ταινίες που επηρεάστηκαν από την απεργία Ένωσης Αμερικανών Σεναριογράφων του 2023
Κατηγορία:Αμερικανικές ταινίες της δεκαετίας 2020
Κατηγορία:Αμερικανικές βιογραφικές ταινίες
Κατηγορία:Αμερικανικές δραματικές ταινίες
Κατηγορία:Ταινίες βασισμένες σε πραγματικά γεγονότα
Κατηγορία:Ταινίες τοποθετημένες στη Γαλλία
Κατηγορία:Ταινίες τοποθετημένες στη Γερμανία
Κατηγορία:Ταινίες τοποθετημένες στην Κωνσταντινούπολη
Κατηγορία:Ταινίες τοποθετημένες στο Λονδίνο
Κατηγορία:Ταινίες τοποθετημένες στην Ισπανία
Ούλρικ Β΄ της Καρνιόλας

Ο **Ούλρικ Β**΄, γερμ.: *Ulric II Graf von Weimar, Markgrafen von Krain-Istrien,* επίσης *Ulrich*, *Odalric*, *Oudalricus*, *Udalrich* (απεβ. στις 13 Μαΐου 1112) από τον Οίκο της Βαϊμάρης, ήταν μάργραβος της Ιστρίας από το 1098 έως περίπου το 1107 και της Καρνιόλας από το 1098 μέχρι το τέλος του. Ήταν ο δεύτερος γιος του Ούλρικ Α΄ μαργράβου της Καρνιόλας και της Σοφίας των Άρπαντ, κόρης του Μπέλα Α΄ της Ουγγαρίας. Ήταν λοιπόν από βασιλικό αίμα.

## Βιογραφία
Έγινε κόμης της Βαϊμάρης όταν ήταν ακόμη παιδί το 1067. Κληρονόμησε και τις δύο μαρκιωνίες του πατέρα του, μετά το τέλος τού μεγαλύτερου αδελφού του Πόπο Β' το 1098, αλλά του αφαιρέθηκε η Ιστρία κάποια στιγμή μεταξύ 1101 και 1107, και δόθηκε στον Ένγκελμπερτ των Σπόνχαϊμ, του οποίου ο πατέρας είχε προηγηθεί τού αδελφού τού Ούλρικ Β΄ στη μαρκιωνία. Ο Ούλρικ Β΄ αναφέρεται ως *de Saxonie principus.*

## Οικογένεια
Νυμφεύτηκε την Αδελαΐδα (απεβ. το 1146), κόρη του Λουδοβίκου Β' κόμη της Θουριγγίας,  αλλά δεν άφησε παιδιά. Η αδελφή του Αδελαΐδα μεταβίβασε την Καρνιόλα ως κληρονομιά στον εγγονό της Κορράδο Α' δούκα της Μερανίας.

## Βιβλιογραφικές αναφορές

Κατηγορία:Οίκος της Βαϊμάρης
Νησί Πίττας Οινουσσών

Το **Νησί Πίττας** είναι βραχονησίδα στις Οινούσσες και το βορειοανατολικό Αιγαίο Πέλαγος, η οποία διοικητικά ανήκει στο Δήμο Οινουσσών. Βρίσκεται στη νότια πλευρά του νησιού, νοτιοανατολικά από το ακρωτήριο Πούντα και νότια του Όρμου του Αγίου Ιωάννη. Αναφέρεται επίσημα ως ξεχωριστός οικισμός για πρώτη φορά το 2001 και σύμφωνα με την απογραφή 2011 δεν κατοικείται. 

## Παραπομπές


Κατηγορία:Χωριά της περιφερειακής ενότητας Χίου
Κατηγορία:Δήμος Οινουσσών
Σάντα Παναγιά Οινουσσών

Η **Σάντα Παναγιά** είναι βραχονησίδα στις Οινούσσες και το βορειοανατολικό Αιγαίο Πέλαγος, η οποία βρίσκεται στο νοτιοανατολικό άκρο του νησιού.  

Είναι ανάμεσα στο νησί (ακρωτήριο Σπαρτόπουντα) και τη νησίδα της Παναγιάς.  

Αναφέρεται επίσημα ως ξεχωριστός οικισμός για πρώτη φορά το 2001 να απογράφεται στον Δήμο Οινουσσών και σύμφωνα με την απογραφή 2011 δεν κατοικείται. 

## Παραπομπές


Κατηγορία:Χωριά της περιφερειακής ενότητας Χίου
Κατηγορία:Δήμος Οινουσσών
PlayStation Productions

Η **PlayStation Productions, LLC** είναι Αμερικανική εταιρεία παραγωγής που ανήκει στην Sony Interactive Entertainment.

## Παραπομπές

Κατηγορία:Sony Interactive Entertainment
Κατηγορία:Sony Pictures Entertainment
Κατηγορία:Τηλεοπτικά στούντιο στις Ηνωμένες Πολιτείες
Κατηγορία:Εταιρίες παραγωγής ταινιών των Ηνωμένων Πολιτειών
Κατηγορία:PlayStation Productions
Ούλρικ Α΄ της Καρνιόλας

Ο **Ούλρικ Α**΄, γερμ.: *Ulric I Markgraf von Krain (1050/58–1070), Markgraf von Istrien (1045/60–1070) und Graf von Weimar*, επίσης *Odalric* ή *Udalrich* (απεβ. στις 6 Μαρτίου 1070) από τον Οίκο της Βαϊμάρης, ήταν κόμης της Βαϊμάρης-Oρλαμύντε, μάργραβος της Καρνιόλας από το 1045 και της Ιστρίας από το 1060 έως το τέλος του.

## Βιογραφία
Ήταν γιος του Πόπο Α΄ μαργράβου της Καρνιόλας, τον οποίο διαδέχθηκε μετά το τέλος του πριν από το 1044, και της Άνταμουτ, κόρης του Βέριγκαντ κόμη του Φρίουλι και της Iστρίας.

## Οικογένεια
Ο Ούλρικ νυμφεύτηκε τη Σοφία των Άρπαντ, κόρη του βασιλιά Μπέλα Α' της Ουγγαρίας και της πρώτης του συζύγου, Ριτσέζας των Πιάστ, αδελφής του Καζιμίρ Α' του Αποκαταστάτη δούκα της Πολωνίας. Εναλλακτικά, έχει προταθεί ότι ήταν κόρη του Μπέλα και της δεύτερης συζύγου του, Tούτας του Φόρμπαχ, και ως εκ τούτου αδελφή του βασιλιά Λαδίσλαου Α΄ της Ουγγαρίας . Μία άλλη εναλλακτική υπόθεση την κάνει κόρη της Τούτας και του βασιλιά Πιέτρου της Ουγγαρίας, αλλά αυτό φαίνεται πολύ απίθανο. Η Σοφία είχε αρχικά αρραβωνιαστεί με τον Γουλιέλμο μάργραβο του Μάισσεν, αλλά μετά το πρόωρο τέλος του το 1062 παντρεύτηκε τον ανιψιό του Ούλρικ Α΄ . Έδωσε στον πρώτο της σύζυγο τέσσερα παιδιά:
* Πόπο Β΄ (απεβ. 1098), ο διάδοχός του ως μάργραβος της Καρνιόλης και μάργραβος της Ιστρίας από το 1096. Νυμφεύτηκε τη Ρίχγκαρντ, κόρη του Ένγκελμπερτ κόμη του Σπονχαϊμ.
* Ούλρικ Β' (απεβ. 1112), διάδοχος του αδελφού του. Νυμφεύτηκε την Αδελαΐδα των Σάουενμπουργκ, κόρη του Λουδοβίκου λαντγκράβου της Θουριγγίας.
* Ρίχγκαρντ, παντρεύτηκε τον κόμη Έκχαρτ Α΄ κόμη του Σάυερν ή τον αδελφό του Όθωνα Β΄.
* Αδελαΐδα, παντρεύτηκε πρώτα τον Φρειδερίκο, *[[επίτροπος|επίτροπο]]* (vogt) του Ρέγκενσμπουργκ, και μετά τον Ούνταλσαλκ κόμη στο Λούρνγκαου.
** Βίλιμπιργκ της Καρνιόλας-Ορλαμύντε, παντρεύτηκε τον Κορράδο Α΄ του Βίττελσμπαχ, κόμη του Ντάχαου.

Στις 31 Ιουλίου 1064 ο βασιλιάς Ερρίκος Δ' της Γερμανίας δώρισε γη "" («στη χώρα της Ιστρίας ... στην κομητεία του μαργράβου Ούλρικc») στο "" («νομάρχη Ούλρικ τον μάργραβο»). Ξανά στις 5 Μαρτίου 1067, ο Ερρίκος δώρισε γη "" («στη χώρα της Ιστρίας στη μαρκιωνία του μαργράβου Ούλρικ»), αυτή τη φορά στην εκκλησία στο Φράιζινγκ. Ο Ούλρικ καταγράφεται ως "" ('Ούλρικ μάργραβος των Καρινθιανών') στο τέλος του. Ως ένας πιστός υποστηρικτής της βασιλικής δυναστείας των Σαλίων και υποστηριζόμενος από τους Ούγγρους κουνιάδους του, ο Ούλρικ μπόρεσε να διευρύνει το μαραγραβάτο του μέχρι το Φιούμε, ενάντια στην αντίσταση των πατριαρχών της Ακυλιείας και της Δημοκρατίας της Βενετίας.

## Παραπομπές


## Βιβλιογραφικές αναφορές
* Jonathan R. Lyon, "Princely Brothers and Sisters: The Sibling Bond in German Politics, 1100-1250", Cornell Press, 243

Κατηγορία:Οίκος της Βαϊμάρης
Τόμας Χέιντεν Τσερτς

Ο **Τόμας Ρίτσαρντ ΜακΜίλεν** (**Thomas Richard McMillen**, γεννημένος στις 17 Ιουνίου του 1960), γνωστός ως **Τόμας Χέιντεν Τσερτς** (**Thomas Haden Church**) είναι Αμερικανός ηθοποιός. Είναι γνωστός για τον ρόλο του ως Sandman στις ταινίες *[[Spider-Man 3]]* (2007) και *[[Spider-Man: No Way Home]]* (2021), έχοντας επίσης εμφανιστεί σε ταινίες όπως τις *[[Πλαγίως (ταινία)|Πλαγίως]]* (2004), *[[Πέρα από το Φράχτη (ταινία)|Πέρα από το Φράχτη]]* (2006), *[[Εύκολη...κατά λάθος]]* (2010), και *[[Ο Ζωολογικός μας Κήπος]]* (2011).

## Παραπομπές


## Εξωτερικοί σύνδεσμοι
* 
* 

Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί τηλεόρασης
Κατηγορία:Αμερικανοί ηθοποιοί φωνής
Σαιντ Άλμπερτ (Αλμπέρτα)

Το **Σαιντ Άλμπερτ** (αγγλικά: St. Albert) είναι πόλη στην Αλμπέρτα του Καναδά, επί του ποταμού Στέρτζον βορειοδυτικά της πόλης του Έντμοντον. Αρχικά εποικίστηκε από την κοινότητα Μετίς και πλέον είναι η δεύτερη μεγαλύτερη πόλη στη μητροπολιτική περιοχή του Έντμοντον. Το Σαιντ Άλμπερτ έλαβε για πρώτη φορά καθεστώς πόλεως το 1904 και από το 1906 συνδέθηκε με τον Καναδικό Βόρειο Σιδηρόδρομο. Αρχικά διαχωριζόταν από το Έντμοντον από πολλά χιλιόμετρα γεωργικών εκτάσεων, όμως η επέκταση των ορίων της πόλης του Έντμοντον τη δεκαετία του 1980 τοποθέτησε το Σαιντ Άλμπερτ παραπλεύρως της μεγαλύτερης αυτής πόλης προς τη νότια και ανατολική πλευρά του Σαιντ Άλμπερτ.

## Παραπομπές


## Εξωτερικοί σύνδεσμοι
* 

Κατηγορία:Πόλεις της Αλμπέρτας
Πόπο Β΄ της Καρνιόλας

Ο **Πόπο Β**', γερμ.: *Markgraf von Istrien (1090–1093), Markgrafen von (Unter-)Kärnten, Krain und der Mark an der Sann* (απεβ. το 1098), κόμης της Βαϊμάρης-Ορλαμούντε, ήταν μάργραβος της Καρνιόλας από το 1070, και της Ιστρίας από το 1096 έως το τέλος του.

## Βιογραφία
Ήταν γιος του Ούλρικ Α΄ μαργράβου της Καρνιόλας, τον οποίο διαδέχθηκε μετά το τέλος του το 1070. Η μητέρα του Σοφία των Άρπαντ ήταν κόρη του βασιλιά Μπέλα Α΄ της Ουγγαρίας. Ήταν λοιπόν από βασιλικό αίμα.

## Οικογένεια
Νυμφεύτηκε τη Ρίχγκαρντ (λατιν.: *Richardis*), κόρη του κόμη Ένγκελμπερτ Α΄ κόμη του Σπόνχαϊμ, ο οποίος κυβέρνησε την Ιστρία μέχρι το τέλος του την 1η Απριλίου 1096. Σύμφωνα με το χρονικό του 1170 *[[Historia Welforum|Ιστορία των Γουέλφων]]* (Historia Welforum), ο Πόπο Β΄ και η Ρίχγκαρντ είχαν δύο τέκνα:
* Σοφία (απεβ. 1132), παντρεύτηκε τον Μπέρτολντ Β΄ κόμη του Άντεχς, μητέρα του Μπέρτολντ Α΄ μαργράβου της Iστρίας (1110 ή 1122  -  1188)
* Χέντβιχ, παντρεύτηκε πρώτα τον Χέρμαν Α΄ κόμη του Βίντσενμπουργκ και μετά τον Aδαλβέρτο Β΄ κόμη του Μπόγκεν.

Ο Πόπο παρέμεινε πιστός υποστηρικτής του Ερρίκου Δ' των Σαλίων βασιλιά της Γερμανίας κατά τη διάρκεια της Έριδας της Περιβολής. Λόγω της έλλειψης επιζώντων γιων, τον διαδέχθηκε ο μικρότερος αδελφός του Ούλρικ Β΄.

## Βιβλιογραφικές αναφορές
* Peter Štih: Studien zur Geschichte der Grafen von Görz – Die Ministerialen und Milites der Grafen von Görz in Istrien und Krain, R. Oldenbourg Verlag, Wien-München 1996

## Παραπομπές


Κατηγορία:Οίκος της Βαϊμάρης
Στιβ Ζαν

Ο **Στίβεν Τζέιμς Ζαν** (**Steven James Zahn**, γεννημένος στις 13 Νοεμβρίου του 1967) είναι Αμερικανός ηθοποιός και κωμικός. Έχει εμφανιστεί σε ταινίες όπως τις *[[Το Κοτοπουλάκι (ταινία, 2005)|Το Κοτοπουλάκι]]* (2005), την σειρά ταινιών ''Το Ημερολόγιο ενός Σπασίκλα'' (2010–2012), *[[Dallas Buyers Club]]* (2013), *[[Ο Καλόσαυρος]]* (2015), και *[[Ο Πλανήτης των Πιθήκων: Η Σύγκρουση]]* (2017). 

## Παραπομπές


## Εξωτερικοί σύνδεσμοι
* 
* 

Κατηγορία:Αμερικανοί κωμικοί
Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί τηλεόρασης
Κατηγορία:Αμερικανοί ηθοποιοί φωνής
Κατηγορία:Αμερικανοί γερμανικής καταγωγής
Ρουθούνι

Το **ρουθούνι** είναι ένα από τα δύο τρήματα της μύτης. Επιτρέπουν την είσοδο και την έξοδο αέρα και άλλων αερίων μέσω των ρινικών κοιλοτήτων. Στα πτηνά και στα θηλαστικά, περιέχουν διακλαδισμένα οστά ή χόνδρους που ονομάζονται κόγχες, των οποίων η λειτουργία είναι να ζεσταίνουν τον αέρα κατά την εισπνοή και να απομακρύνουν την υγρασία κατά την εκπνοή. Τα ψάρια δεν αναπνέουν από τη μύτη, αλλά έχουν δύο (αλλά τα κυκλοσώματα έχουν συγχωνευθεί σε μία) μικρές τρύπες που χρησιμοποιούνται για την όσφρηση, οι οποίες μπορούν επίσης να αναφέρονται ως ρουθούνια.

Στους ανθρώπους, ο ρινικός κύκλος είναι ο κανονικός υπερδιανός κύκλος όπου τα αιμοφόρα αγγεία κάθε ρουθουνιού διογκώνονται σαν πρήξιμο και στη συνέχεια συρρικνώνονται.

Τα ρουθούνια χωρίζονται από το διάφραγμα. Το διάφραγμα μπορεί μερικές φορές να παρεκκλίνει, με αποτέλεσμα το ένα ρουθούνι να φαίνεται μεγαλύτερο από το άλλο. Με ακραίες βλάβες στο διάφραγμα και την κηλίδα, τα δύο ρουθούνια δεν χωρίζονται πλέον και σχηματίζουν ένα ενιαίο μεγαλύτερο εξωτερικό άνοιγμα.

Όπως και άλλα τετράποδα, οι άνθρωποι έχουν δύο εξωτερικά ρουθούνια (μπροστινά ρουθούνια) και δύο επιπλέον ρουθούνια στο πίσω μέρος της ρινικής κοιλότητας, μέσα στο κεφάλι (οπίσθια ρινικά). Συνδέουν επίσης τη μύτη με το λαιμό (τον ρινοφάρυγγα), βοηθώντας στην αναπνοή. Αν και τα τέσσερα ρουθούνια βρίσκονταν στο εξωτερικό του κεφαλιού των υδρόβιων προγόνων των σύγχρονων τετραπόδων, τα ρουθούνια για το εξερχόμενο νερό προχώρησαν στο εσωτερικό του στόματος, όπως αποδεικνύεται από την ανακάλυψη του *Kenichthys campbelli*, ενός 395 εκατομμυρίων ετών απολιθωμένου ψαριού, που δείχνει αυτή την εξέλιξη. Έχει δύο ρουθούνια ανάμεσα στα μπροστινά του δόντια, παρόμοια με τα ανθρώπινα έμβρυα σε πρώιμο στάδιο. Εάν αυτά δεν ενωθούν, το αποτέλεσμα είναι μια σχισμή υπερώας.

Κάθε εξωτερικό ρουθούνι περιέχει περίπου 1.000 σκέλη ρινικής τρίχας, οι οποίες λειτουργούν για να φιλτράρουν ξένα σωματίδια, όπως η γύρη και η σκόνη.

Είναι δυνατό για τους ανθρώπους να μυρίσουν διαφορετικές εισροές όσφρησης στα δύο ρουθούνια και να βιώσουν μια αντιληπτική αντιπαλότητα παρόμοια με αυτή της διόφθαλμης αντιπαλότητας, όταν υπάρχουν δύο διαφορετικές υποδοχές στα δύο μάτια.

Τα ρουθούνια με μεγάλη απόσταση, όπως αυτά του σφυροκέφαλου καρχαρία, μπορεί να είναι χρήσιμα για τον προσδιορισμό της κατεύθυνσης της πηγής μιας οσμής.

## Παραπομπές


Κατηγορία:Μύτη
Κατηγορία:Χαρακτηριστικά προσώπου
Χιονάτη (ταινία, 2025)

Η ***Χιονάτη*** (πρωτότυπος αγγλικός τίτλος: *Snow White*) είναι Αμερικανική ταινία του 2025 σε σκηνοθεσία από τον Μαρκ Γουέμπ από σενάριο των Γκρέτα Γκέργουιγκ και Έριν Κρεσίντα Γουίλσον. Είναι live-action remake της ταινίας του Γουώλτ Ντίσνεϋ ''Η Χιονάτη και οι Επτά Νάνοι'' (1937), η οποία βασίζεται στο ομότιτλο παραμύθι του 1812 από τους Αδελφούς Γκριμ. Πρωταγωνιστούν οι Ρέιτσελ Ζέγκλερ, Άντριου Μπάρναπ και Γκαλ Γκαντότ.

Η *Χιονάτη* έκανε πρεμιέρα στο Αλκάθαρ της Σεγόβια στη Σεγόβια της Ισπανίας στις 12 Μαρτίου 2025 και κυκλοφόρησε στις Ηνωμένες Πολιτείες Αμερικής στις 21 Μαρτίου, από τη Walt Disney Studios Motion Pictures. Έλαβε μικτά σχόλια από τους κριτικούς, οι οποίοι επαίνεσαν την ερμηνεία της Ζέγκλερ αλλά επίκριναν το σενάριο, την ερμηνεία της Γκαντότ και την απομάκρυνση από το αρχικό υλικό. 

## Ελληνική Μεταγλώττιση

## Παραπομπές


## Εξωτερικοί σύνδεσμοι

* 

Κατηγορία:Ταινίες του 2025
Κατηγορία:Αμερικανικές περιπετειώδεις ταινίες φαντασίας
Κατηγορία:Αμερικανικές μουσικές ταινίες
Κατηγορία:Αμερικανικές αισθηματικές ταινίες φαντασίας
Κατηγορία:Ταινίες remake της Disney
Κατηγορία:Ταινίες που επηρεάστηκαν από την πανδημία COVID-19
Κατηγορία:Ταινίες σχετικές με πριγκίπισσες
Κατηγορία:Ταινίες τοποθετημένες στη Γερμανία
Κατηγορία:Ταινίες γυρισμένες στα Pinewood Studios
Κατηγορία:Ταινίες ζωντανής δράσης βασισμένες σε ταινίες κινουμένων σχεδίων της Disney
Κατηγορία:Ταινίες παραγωγής Walt Disney Pictures
Κατηγορία:Αμερικανικές ταινίες της δεκαετίας 2020
Κατηγορία:Ταινίες βασισμένες σε παραμύθια
Ρέιτσελ Ζέγκλερ

Η **Ρέιτσελ Αν Ζέγκλερ** (**Rachel Anne Zegler**, γεννημένη στις 3 Μάιου του 2001) είναι Αμερικανίδα ηθοποιός και τραγουδίστρια. Είναι γνωστή για τους ρόλους της στις ταινίες ''Γουέστ Σάιντ Στόρι'' (2021), *[[Shazam! Η Οργή των Θεών]]* (2023), *[[The Hunger Games: Η Μπαλάντα των Αηδονιών & των Φιδιών]]* (2023), και *[[Χιονάτη (ταινία, 2025)|Χιονάτη]]* (2025).

## Παραπομπές


## Εξωτερικοί σύνδεσμ0ι
* 
* 

Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες τραγουδίστριες
Κατηγορία:Αμερικανοί πολωνικής καταγωγής
Κατηγορία:Βραβευμένες με Χρυσή Σφαίρα Α΄ Γυναικείου Ρόλου (Κωμωδία ή Μιούζικαλ)
Κατηγορία:Αμερικανοί YouTubers
Πούστσα Νιεποουομίτσε

Η **ΜΚΣ Πούστσα Νιεποουομίτσε** (πολωνικά: MKS Puszcza Niepołomice) είναι πολωνική επαγγελματική ποδοσφαιρική ομάδα, με έδρα το Νιεποουομίτσε. Αυτήν τη στιγμή παίζει στην Εκστρακλάσα (από το 2023–24), αφού πέτυχε την άνοδο από την 1 Λίγκα Πολωνίας το 2022–23. Τα χρώματα της ομάδας είναι το κίτρινο, το λευκό και το πράσινο.

## Ιστορία
Η Πούστσα Νιεποουομίτσε ονομαζόταν αρχικά Αθλητικός Σύλλογος Νιεποουομίτσε. Η ομάδα ιδρύθηκε με πρωτοβουλία του δημάρχου Άντζεϊ Βίμερ και των Στανίσουαφ Ζιέμπα, Βουαντίσουαφ Ιβάνσκι, Στανίσουαφ Μπρούντνικ και Άντολφ Ένγκελ το 1923.

Ο πρώτος πρόεδρος της ομάδας ήταν ο Βουαντίσουαφ Ιβάνσκι. Το τότε διοικητικό συμβούλιο περιλάμβανε επίσης τον ταμία Στανίσουαφ Μπρούντνικ και τον προπονητής της ομάδας, Στανίσουαφ Ζιέμπα.

Στις 11 Ιουνίου 2023, μια χρονιά κατά την οποία η Πούστσα εόρτασε την 100η επέτειό της, κέρδισε τον τελικό των πλέι οφ της 1 Λίγκα 2022–23 και κέρδισε την άνοδο στην Εκστρακλάσα για πρώτη φορά στην ιστορία του συλλόγου.

## Διακρίσεις

* 1 Λίγκα
** Νικήτρια πλέι οφ ανόδου: 2022–23
* Κύπελλο Πολωνίας
** Προημιτελικοί: 2016–17, 2018-19, 2020-21

## Στάδιο
Από τη σεζόν 2023–24 η Πούστσα Νιεποουομίτσε αγωνίζεται στο Στάδιο Κρακοβίας «Στρατάρχης Γιούσεφ Πιουσούτσκι» στην Κρακοβία, λόγω της αδυναμίας του γηπέδου της στο Νιεποουομίτσε να φιλοξενήσει αγώνες της Εκστρακλάσα.

## Παραπομπές


## Εξωτερικοί σύνδεσμοι
* 
* Πούστσα Νιεποουομίτσε στο 90minut.pl (πολωνικά)

Κατηγορία:Ποδοσφαιρικές ομάδες Πολωνίας
Κατηγορία:Ιδρύσεις ποδοσφαιρικών ομάδων το 1923
Διοργανώσεις Ε.Π.Σ. Φθιώτιδας 2023–24

Το πρωτάθλημα της περιόδου **2023-24**, ήταν το 73ο πρωτάθλημα που διοργανώνει η Ένωση Ποδοσφαιρικών Σωματείων Φθιώτιδας, υπεύθυνη για τη διεξαγωγή των καθιερωμένων ποδοσφαιρικών διοργανώσεων, του πρωταθλήματος και του κυπέλλου, στο νομό Φθιώτιδας.

Η πρωταθλήτρια της ΕΠΣ Φθιώτιδας συμμετείχε στα μπαράζ ανόδου στην Γ΄ Εθνική ερασιτεχνική κατηγορία και η κυπελλούχος κερδίζει την συμμετοχή στο Κύπελλο Ελλάδος της επόμενης σεζόν.

## Πρωτάθλημα

### Α΄ Κατηγορία
Η Α΄ Κατηγορία διεξήχθη με τη συμμετοχή 14 ομάδων σε έναν όμιλο. Ο Νέος Αγρότης Λιανοκλαδίου δεν δήλωσε συμμετοχή στην Α΄ Κατηγορία. Οι ομάδες του Ρεγγινίου και της Ηράκλειας υποβιβάστηκαν στη Β΄ Κατηγορία. Ο Πελασγιακός, για πρώτη φορά από τη σεζόν 1984-85, ο Παρνασσός Αμφίκλειας, για πρώτη φορά από τη σεζόν 2002-03, και ο Εθνικός Κομποτάδων, για πρώτη φορά από τη σεζόν 2010-11, προβιβάστηκαν στην Α΄ Κατηγορία. Ο Αστέρας Σταυρού προβιβάστηκε στην Γ΄ Εθνική. Ο πρωταθλητής συμμετέχει στα μπαράζ ανόδου στην Γ΄ Εθνική, ενώ υποβιβάζονται οι ομάδες που καταλαμβάνουν την 13η και 14η θέση.

#### Ανακατατάξεις ομάδων
Οι ακόλουθες ομάδες έχουν αλλάξει κατηγορία από την σεζόν 2022-23:

**Προβιβάστηκε στην [[Γ΄ Εθνική ποδοσφαίρου ανδρών 2023-2024|Γ΄ Εθνική]]**
* Αστέρας Σταυρού

**Υποβιβάστηκαν από την [[Διοργανώσεις Ε.Π.Σ. Φθιώτιδας 2022–23#Α' Κατηγορία|Α΄ Κατηγορία]]**
* ΣΑΜΕ Ρεγγίνι
* Ηράκλεια
* Νέος Αγρότης Λιανοκλαδίου

**Προβιβάστηκαν από τη [[Διοργανώσεις Ε.Π.Σ. Φθιώτιδας 2022–23#Β' Κατηγορία|Β΄ Κατηγορία]]**
* Παρνασσός Αμφίκλειας
* Πελασγιακός
* Εθνικός Κομποτάδων

#### Βαθμολογία

#### Αποτελέσματα

### Β' Κατηγορία
Στην μεγαλύτερη κατηγορία προβιβάστηκαν οι δύο (2) πρωταθλήτριες ομάδες κάθε ομίλου.

#### Βαθμολογία 1ος Όμιλος

#### Βαθμολογία 2ος Όμιλος

## Κύπελλο

### Α΄ Φάση

|}

### Προημιτελικά

|}

### Ημιτελικά

|}

### Τελικός

## Παραπομπές


Κατηγορία:Ε.Π.Σ. Φθιώτιδας
Κατηγορία:Εγχώρια ποδοσφαιρικά πρωταθλήματα 2023–2024
Κατηγορία:Εγχώρια ποδοσφαιρικά κύπελλα 2023-2024
Θεώρημα τριχοτόμων του Μόρλεϊ

right|thumb|Το θεώρημα του Μόρλεϊ λέει ότι το μοβ τρίγωνο είναι ισόπλευρο.

Στην γεωμετρία, το **θεώρημα τριχοτόμων του Μόρλεϊ** ή **θεώρημα Μόρλεϊ** (αναφέρεται και ως **θεώρημα τριχοτόμων του Morley** ή **θεώρημα Morley**) δηλώνει ότι σε κάθε τρίγωνο \mathrm{AB\Gamma} τα σημεία τομής των τριχοτόμων των γωνιών του τριγώνου δημιουργούν ένα ισόπλευρο τρίγωνο.

Το θεώρημα παίρνει το όνομά του από τον Φρανκ Μόρλεϊ που το δημοσίευσε το 1899. Έκτοτε έχουν δημοσιευτεί αρκετές απλοποιημένες αποδείξεις και διάφορες γενικεύσεις.

## Δείτε επίσης
* Ισόπλευρο τρίγωνο
* Τριχοτόμηση γωνίας

## Εξωτερικοί σύνδεσμοι
* Αποδείξεις για το θεώρημα του Μόρλεϊ 
* Απόδειξη θεωρήματος Μόρλεϊ 

## Παραπομπές


Κατηγορία:Τρίγωνα
Κατηγορία:Θεωρήματα στη Γεωμετρία
Γκραντ Χόλογουεϊ

Ο **Στάνλεϊ Γκραντ Χόλογουεϊ** (αγγλικά: Stanley Grant Holloway) (γενν. 19 Νοεμβρίου 1997) είναι Αμερικανός επαγγελματίας αθλητής του στίβου, ο οποίος ειδικεύεται στους δρόμους μετ΄ εμποδίων και στους δρόμους ταχύτητας. Είναι τρεις φορές παγκόσμιος πρωταθλητής (2019 Ντόχα, 2022 Γιουτζίν και 2023 Βουδαπέστη), αργυρός Ολυμπιονίκης το 2020 στο Τόκιο στα 110 μέτρα μετ΄ εμποδίων και ο δεύτερος ταχύτερος άνδρας στην ιστορία στη διοργάνωση με προσωπικό ρεκόρ 12,81 δευτερόλεπτα, που σημειώθηκε στους Ολυμπιακούς Δοκιμαστικούς των ΗΠΑ στις 26 Ιουνίου 2021. Στα 60 μέτρα μετ΄ εμποδίων, ο Χόλογουεϊ είναι ο παγκόσμιο πρωταθλητής του κλειστού στίβου του 2022 και ο κάτοχος του παγκόσμιου ρεκόρ κλειστού στίβου, με χρόνο 7,29 δευτερολέπτων, που σημειώθηκε στη Μαδρίτη της Ισπανίας στις 24 Φεβρουαρίου 2021.

## Καριέρα

## Παραπομπές


## Εξωτερικοί σύνδεσμοι

* 
* Βιογραφικό του Χόλογουεϊ στους Φλόριντα Γκέιτορς

Κατηγορία:Αμερικανοί αθλητές δρόμων μετ΄ εμποδίων
Κατηγορία:Αμερικανοί αθλητές δρόμων ταχύτητας
Κατηγορία:Αμερικανοί αθλητές του άλματος εις μήκος
Κατηγορία:Αθλητές του στίβου στους Θερινούς Ολυμπιακούς Αγώνες 2020
Κατηγορία:Αμερικανοί Ολυμπιονίκες
Κατηγορία:Αργυροί Ολυμπιονίκες του στίβου
Κατηγορία:Κάτοχοι μεταλλίων του Παγκοσμίου Πρωταθλήματος Στίβου
Κατηγορία:Παγκόσμιοι πρωταθλητές στίβου
Κατηγορία:Νικητές Diamond League
Κατηγορία:Αθλητές του στίβου στους Θερινούς Ολυμπιακούς Αγώνες 2024
Κατηγορία:Χρυσοί Ολυμπιονίκες του στίβου
Στάδιο Κρακοβίας «Στρατάρχης Γιούσεφ Πιουσούτσκι»

Το **Στάδιο Κρακοβίας «Στρατάρχης Γιούσεφ Πιουσούτσκι»** (πολωνικά: Stadion Cracovii im. Józefa Piłsudskiego) είναι γήπεδο ποδοσφαίρου στην Κρακοβία της Πολωνίας. Χρησιμοποιείται κυρίως για ποδοσφαιρικούς αγώνες και είναι η έδρα της ΚΣ Κρακόβια και της Πούστσα Νιεποουομίτσε. Αρχικά, το πρώτο στάδιο χτίστηκε το 1912. Κατεδαφίστηκε στα μέσα του 2009. Από τότε μέχρι τα τέλη του 2010 χτίστηκε εντελώς νέα κατασκευή στην ίδια περίπου τοποθεσία όπου βρισκόταν το παλιό στάδιο. Μετά την ανακατασκευή το στάδιο φιλοξενεί 15.114 άτομα. Το στάδιο πληροί τα κριτήρια για την Κατηγορία 3 της UEFA.

Ο σχεδιασμός και η κατασκευή του σταδίου έχουν βραβευτεί συχνά σε πολλούς αρχιτεκτονικούς διαγωνισμούς. Το 2010 τιμήθηκε με το Βραβείο Γιάνους Μπογκντανόφσκι, που δόθηκε από την Ένωση Archi-Szopa για την καλύτερη αρχιτεκτονική κατασκευή στην πόλη της Κρακοβίας. Το στάδιο βρίσκεται νότια του Πάρκου Μπουόνια (στην συνοικία Ζβιεζίνιετς της Κρακοβίας), κοντά στο στάδιο του μακροχρόνιου αντιπάλου της ΚΣ Κρακόβια, Βίσλα Κρακοβίας.

Το στάδιο πήρε το όνομά του από τον θρυλικό αρχηγό κράτους της Πολωνίας, Στρατάρχη Γιούζεφ Πιουσούτσκι.

Ο αγώνας για τα προκριματικά του Παγκοσμίου Κυπέλλου του 2018 μεταξύ Ουκρανίας και Κοσσυφοπεδίου στις 9 Οκτωβρίου 2016 διεξήχθη στο στάδιο λόγω της μη αναγνώρισης από την Ουκρανία των ταξιδιωτικών εγγράφων του Κοσσυφοπεδίου. Οι εντός έδρας αγώνες του Πρωταθλήματος Εθνών ΟΥΕΦΑ 2022-23 της Ουκρανίας διεξήχθησαν επίσης σε αυτό το στάδιο, λόγω της εισβολής της Ρωσίας στην Ουκρανία το 2022.

## Κατασκευή
αριστερά|μικρογραφία|300x300εσ| Κύρια είσοδος στο γήπεδο
Ο σχεδιασμός του σταδίου έγινε από μια κοινοπραξία πολωνικών και ισπανικών αρχιτεκτονικών εταιρειών, τις Estudio Lamela Sp. z oo, Estudio Lamela SL, Sener Sp. z.o.o. και Sener Ingenieria y Sistemas SA. Ο γενικός κατασκευαστής ήταν η κοινοπραξία της γερμανικής Alpine Bau Deutschland AG, της αυστριακής Alpine Bau GmbH και των πολωνικών Alpine Construction Polska Sp. z.o.o. και KPBP "Budus" SA. Το κόστος είχε προγραμματιστεί στα 157 εκατ. ζλότι. Τον Ιούνιο του 2009 ξεκίνησε η διαδικασία κατασκευής. Πρώτον, το παλιό Στάδιο Κρακοβίας, που χτίστηκε το 1912, κατεδαφίστηκε. Η κατασκευή ολοκληρώθηκε τον Σεπτέμβριο του 2010. Η Κρακοβία έπαιξε τον πρώτο της επίσημο αγώνα στο νέο στάδιο στις 25 Σεπτεμβρίου 2010.

## Παραπομπές


## Εξωτερικοί σύνδεσμοι
* Σελίδα γηπέδου στον επίσημο ιστότοπο της Κρακόβια
* Φωτογραφίες του γηπέδου στην επίσημο ιστότοπο της Κρακόβια
* Πληροφορίες για το γήπεδο στο Stadiony.net

Στραταρχης Γιουσεγ Πιουσουτσκι Κρακοβιας Σταδιο
Κατηγορία:Κτίρια και κατασκευές στην Κρακοβία
Σα'Κάρι Ρίτσαρντσον

Η **Σα΄Κάρι Ρίτσαρντσον** (αγγλικά: Sha'Carri Richardson) (γενν. 25 Μαρτίου 2000) είναι Αμερικανίδα αθλήτρια του στίβου, η οποία ειδικεύεται στους δρόμους 100 και 200 μέτρων. Αναδείχθηκε αργύρη Ολυμπιονίκης στα 100 μέτρα στους Ολυμπιακούς Αγώνες του 2024. Έγινε γνωστή το 2019 ως πρωτοετής στο Πολιτειακό Πανεπιστήμιο της Λουιζιάνα, τρέχοντας τα 100 μέτρα σε 10,75 δευτερόλεπτα για να σπάσει το κολεγιακό ρεκόρ στο Πρωτάθλημα 1ης κατηγορίας NCAA. Αυτός ο νικηφόρος χρόνος την έκανε μια από τις δέκα πιο γρήγορες γυναίκες στην ιστορία στα 19 της.

Τον Απρίλιο του 2021, η Ρίτσαρντσον έκανε νέο προσωπικό ρεκόρ 10,72 δευτερολέπτων, και έγινε η έκτη ταχύτερη γυναίκα όλων των εποχών (τότε) και η τέταρτη ταχύτερη Αμερικανίδα όλων των εποχών. Προκρίθηκε στους Θερινούς Ολυμπιακούς Αγώνες του 2020 αφού κέρδισε στα 100 μέτρα γυναικών με 10,86 στις Ολυμπιακές Δοκιμές των Ηνωμένων Πολιτειών. Την 1η Ιουλίου, αναφέρθηκε ότι η Ρίτσαρντσον είχε βγει θετική σε χρήση κάνναβης μετά τον τελικό της στα 100 μέτρα στις Δοκιμές των ΗΠΑ, ακυρώνοντας τη νίκη της και καθιστώντας την μη διεθέσιμη για τα 100 μέτρα στους Ολυμπιακούς Αγώνες. Μετά την επιτυχή ολοκλήρωση ενός προγράμματος συμβουλευτικής, αποδέχτηκε μια περίοδο ενός μηνός ακαταλληλότητας που ξεκίνησε στις 28 Ιουνίου 2021.

Στις 21 Αυγούστου 2023, η Ρίτσαρντσον κέρδισε το χρυσό μετάλλιο στα 100 μέτρα στο Παγκόσμιο Πρωτάθλημα του 2023 της Βουδαπέστης, νικώντας τις Σέρικα Τζάκσον και Σέλι-Αν Φρέιζερ-Πράις, σημειώνοντας νέο ρεκόρ διοργάνωσης. με χρόνο 10,65 δευτερόλεπτα.

## Καριέρα

## Παραπομπές


## Εξωτερικοί σύνδεσμοι

* 
* 
* 

Κατηγορία:Αμερικανίδες αθλήτριες δρόμων ταχύτητας
Κατηγορία:Κάτοχοι μεταλλίων του Παγκοσμίου Πρωταθλήματος Στίβου
Κατηγορία:ΛΟΑΤ πρόσωπα από τις ΗΠΑ
Κατηγορία:Αθλητές του στίβου στους Θερινούς Ολυμπιακούς Αγώνες 2024
Θεώρημα Βιβιάνι

right|thumb|Σύμφωνα με το Θεώρημα Βιβιάνι, <math>d_1 + d_2 + d_3 = \upsilon</math>.
Στην γεωμετρία, το **θεώρημα Βιβιάνι** (αναφέρεται και ως **θεώρημα Viviani**) λέει ότι σε κάθε ισόπλευρο τρίγωνο \mathrm{AB\Gamma} και για \mathrm{P} ένα τυχόν εσωτερικό του σημείο, ισχύει ότι
:d_1 + d_2 + d_3 = \upsilon,
όπου d_1, d_2, d_3 οι αποστάσεις του \mathrm{P} από τις πλευρές του τριγώνου και \upsilon το ύψος του τριγώνου.

## Απόδειξη
 = \mathrm{E}_{\mathrm{APB}} + \mathrm{E}_{\mathrm{AP\Gamma}} + \mathrm{E}_{\mathrm{BP\Gamma}}.

Επομένως, αν x είναι η πλευρά του ισοπλεύρου τριγώνου, τότε
:
\frac{1}{2} \cdot x \cdot \upsilon = \frac{1}{2} \cdot x \cdot d_1 + \frac{1}{2} \cdot x \cdot d_2 + \frac{1}{2} \cdot x \cdot d_3 = \frac{1}{2} \cdot x \cdot (d_1 + d_2 + d_3). 

Απλοποιώντας το \tfrac{1}{2} x, καταλήγουμε στην ζητούμενη έκφραση 
:\upsilon = d_1 + d_2 + d_3.
}}

## Επεκτάσεις

### Για ισοσκελές τρίγωνο
right|thumb|Το θεώρημα Βιβιάνι για ισοσκελή τρίγωνα.

 = \mathrm{E}_{\mathrm{ABP}} + \mathrm{E}_{\mathrm{A\Gamma P}}.
Χρησιμοποιώντας τον τύπο για το εμβαδόν του τριγώνου έχουμε ότι 
:\frac{1}{2} x \cdot \upsilon = \frac{1}{2} x \cdot d_1 + \frac{1}{2} x \cdot d_2.
Απλοποιώντας το \tfrac{1}{2} x , λαμβάνουμε ότι 
:\upsilon = d_1 + d_2.
}}

**Σημείωση:** Όταν το \rm P ανήκει στον φορέα της \rm B\Gamma αλλά είναι εξωτερικό αυτής, τότε η διαφορά των αποστάσεων είναι σταθερή |d_1 - d_2| = \upsilon.

right|thumb|Το θεώρημα Βιβιάνι για εξωτερικό σημείο του τριγώνου.

### Για εξωτερικό σημείο

 = \mathrm{E}_{\mathrm{ABP}} + \mathrm{E}_{\mathrm{A\Gamma P}} - \mathrm{E}_{\mathrm{B\Gamma P}}.
Χρησιμοποιώντας τον τύπο για το εμβαδόν τριγώνου, έχουμε ότι 
:\frac{1}{2} \cdot x \cdot \upsilon = \frac{1}{2} \cdot x \cdot d_2 + \frac{1}{2} \cdot x \cdot d_3 - \frac{1}{2} \cdot x \cdot d_1.
Απλοποιώντας, λαμβάνουμε τη ζητούμενη σχέση.
}}

### Για κανονικά πολύγωνα

## Περαιτέρω ανάγνωση
* 
* 
* 
* 
* 

## Δείτε επίσης
* Ισόπλευρο τρίγωνο
* Κανονικό πολύγωνο

## Παραπομπές


Κατηγορία:Γεωμετρία
Κατηγορία:Τρίγωνα
The Penguin (τηλεοπτική σειρά)

Το ***The Penguin*** είναι Αμερικανική τηλεοπτική μίνι σειρά που δημιουργήθηκε από την Λόρεν ΛεΦρανκ για το HBO. Βασισμένο στον χαρακτήρα των DC Comics Πιγκουίνος, είναι spin-off της ταινίας *[[The Batman]]* (2022). Η σειρά παράχθηκε από τις 6th & Idaho, DC Studios, και Dylan Clark Productions σε συνεργασία από την Warner Bros. Television, με την ΛεΦρανκ να είναι επίσης η υπεύθυνη της σειράς.

Ο Κόλιν Φάρελ πρωταγωνιστεί ως ο Πιγκουίνος, επαναλαμβάνοντας τον ρόλο του από το *The Batman*, μαζί με την Κριστίν Μιλιότι. Η ανάπτυξη της σειράς ξεκίνησε μέχρι τον Σεπτέμβριο του 2021, με την ΛεΦρανκ ως σεναριογράφο και τον Φάρελ να επαναλαμβάνει τον ρόλο του. Τα γυρίσματα ξεκίνησαν τον Μάρτιο του 2023 στη Νέα Υόρκη πριν σταματήσουν τον Ιούνιο λόγω της απεργίας της Ένωσης Αμερικανών Σεναριογράφων του 2023.

Το *The Penguin* έκανε πρεμιέρα στο HBO στις 19 Σεπτεμβρίου 2024 και είναι ολοκληρώθηκε τις 10 Νοεμβρίου, μετά από οχτώ επεισόδια.

## Παραπομπές


## Εξωτερικοί σύνδεσμοι

* 

Κατηγορία:Τηλεοπτικές σειρές της Warner Bros. Television
Κατηγορία:Τηλεοπτικές σειρές βασισμένες σε κόμικς της DC
Κατηγορία:Τηλεοπτικές σειρές του HBO
Κατηγορία:Batman (τηλεοπτικές σειρές)
Κατηγορία:Αμερικανικές τηλεοπτικές σειρές
Κατηγορία:Αγγλόφωνες τηλεοπτικές εκπομπές
Τοσυλικό οξύ

Η **τοσυλικό οξύ** (βραχυγραφία *TsOH*) ή **παρατολουενοσουλφονικό οξύ** (βραχυγραφία *PTSA*), ή και **τοσικό οξύ** είναι οργανική χημική ένωση με μοριακό χημικό τύπο **C<sub>7</sub>H<sub>8</sub>O<sub>3</sub>S**. Σε καθαρή μορφή είναι λευκό στερεό, εξαιρετικά ευδιάλυτο στο νερό (και πολύ υγροσκοπικό), διαλυτό στις αλκοόλες και σε άλλους πολικούς οργανικούς διαλύτες. Η ομάδα ενώσεων με μοριακό τύπο CH3C6H4SO2 είναι γνωστή ως «ομάδα του **[[Τοσύλιο|τοσυλίου]]**» και συναντάται συχνά με τις βραχυγραφίες *Ts* ή *Tos*. Συνήθως το «TsOH» αναφέρεται στην ένυδρη μορφή της ουσίας με ένα μόριο νερού (μονοένυδρο): C7H8O3S.H2O.

Το τοσυλικό οξύ, όπως και άλλα αρυλικά σουλφονικά οξέα είναι ισχυρό οργανικό οξύ. Είναι περίπου ένα εκατομμύριο φορές ισχυρότερο από το βενζοϊκό οξύ. Είναι ένα από τα λίγα ισχυρά οξέα που είναι στερεό σε καθαρή μορφή και έτσι μπορεί να ζυγίζεται και να αποθηκεύεται με ευκολία.

## Παραγωγή και χρήσεις
Το τοσυλικό οξύ παρασκευάζεται σε βιομηχανική κλίμακα με αντίδραση προσθήκης στο τολουόλιο. Οι ποσότητες που λαμβάνονται με αυτή τη μέθοδο περιέχουν συνήθως ίχνη προσμίξεων βενζολοσουλφονικού οξέος και θειικού οξέος. Το μονοένυδρο TsOH περιέχει επίσης νερό. Οι προσμίξεις μπορούν να αφαιρεθούν με επανακρυστάλλωση από το πυκνό υδατικό διάλυμά του, ακολουθούμενη από αζεοτροπική ξήρανση μαζί με τολουόλιο.

Το TsOH χρησιμεύει, ως ισχυρό και διαλυτό σε οργανικούς διαλύτες οξύ, στην οργανική σύνθεση, όπου, εκτός των άλλων, καταλύει αντιδράσεις. Παραδείγματα χρήσεώς του είναι:

* Η ακεταλίωση μιας αλδεΰδης
* Η εστεροποίηση κατά Fischer-Speier
* Αντιδράσεις διεστεροποίησης (*transesterification*)

## Τοσύλια
Τα αλκυλοτοσύλια είναι αλκυλιωτικοί παράγοντες, επειδή η τοσυλική ρίζα είναι ομάδα «αποσύρσεως ηλεκτρονίων» και ταυτοχρόνως καλή «ομάδα αποχωρήσεως». Οι εστέρες του τοσυλικού οξέος δίνουν αναγόμενοι τον αντίστοιχο υδρογονάνθρακα. Ως αποτέλεσμα, η «τοσυλίωση» ακολουθούμενη από αναγωγή επιτρέπει την αφοξυγόνωση των αλκοολών.

Σε ένα περιώνυμο παράδειγμα χρήσεως της τοσυλικής ρίζας, το 2-νορβορνυλικό κατιόν αντικαθίσταται από το 7-νορβορνενυλοτοσυλικό κατιόν. Η αντίδραση αυτή είναι 1011 φορές ταχύτερη από τη διάλυση του *αντι*-7-νορβορνυλ-παρατολουενοσουλφονικού κατιόντος.

Από την άλλη, τα τοσύλια είναι προστατευτική ομάδα για τις αλκοόλες.

## Αντιδράσεις
* Το τοσυλικό οξύ μπορεί να μετατραπεί στον ανυδρίτη του θερμαινόμενο μαζί με πεντοξείδιο του φωσφόρου.
* Θερμαινόμενο με κάποιο άλλο οξύ και νερό, το TsOH υδρολύεται προς τολουόλιο:

:CH3C6H4SO3H + H2O → C6H5CH3 + H2SO4.

Αυτή είναι μια γενική αντίδραση των αρυλικών σουλφονικών οξέων.

## Παραπομπές


Κατηγορία:Σουλφονικά οξέα
Κατηγορία:Καταλύτες
Οίκος των Θανί

Ο **Οίκος των Θανί** (αραβικά: آل ثاني, εκλατινισμένα: Al Thani) είναι η κυρίαρχη οικογένεια του Κατάρ, με καταγωγή από τη βόρεια αραβική φυλή Μπανού Ταμίμ.

## Ιστορία και δομή
Οι Αλ Θανί μπορεί να εντοπιστούν στη φυλή του Μουντάρ μπιν Νιζάρ. Η φυλή μετακόμισε από την πόλη Νεζντί του Ουσάιγκερ και εγκαταστάθηκε στην όαση Γίμπριν στο νότιο Νάτζντ (σημερινή Σαουδική Αραβία) πριν μετακομίσουν στο Κατάρ. Γύρω στον 17ο αιώνα, η φυλή ζούσε στο Ουσάιγκερ, έναν οικισμό βορειοανατολικά του Ριάντ. Εγκαταστάθηκαν στο Κατάρ γύρω στη δεκαετία του 1720. Ο πρώτος τους οικισμός στο Κατάρ ήταν στη νότια πόλη Σικάκ, και από εκεί μετακινήθηκαν βορειοδυτικά προς Ζούμπαρα και Αλ Ρούαϊς. Εγκαταστάθηκαν στη Ντόχα τον 19ο αιώνα υπό τον ηγέτη τους Μοχάμεντ μπιν Θανί. Η ομάδα πήρε το όνομά της από τον πατέρα του Μοχάμεντ, Θανί μπιν Μοχάμεντ.

Η οικογένεια αποτελείται από τέσσερις κύριες φατρίες: Μπανί Κασίμ, Μπανί Αχμέτ, Μπανί Γιαμπέρ και Μπανί Θαμέρ. Από τις αρχές της δεκαετίας του 1990, ο αριθμός των μελών της οικογένειας υπολογιζόταν σε περίπου 20.000.

Το 1995, πολλά μέλη της βασιλικής οικογένειας οργάνωσαν ένα επιτυχημένο πραξικόπημα κατά του τότε βασιλιά, Χαλίφα Αλ Θανί. Ο γιος του, Χαμάντ μπιν Χαλίφα αλ Θανί έγινε βασιλιάς. Λίγους μήνες αργότερα, υπήρξε ένα αποτυχημένο πραξικόπημα.

Οι μεταβάσεις ηγεσίας το 1913, το 1949, το 1960 και το 2013 ήταν όλες παραιτήσεις. Αυτές οι παραιτήσεις αφορούσαν έναν ανιψιό σε ένα περιστατικό και γιους στο άλλο.

Η οικογένεια και οι συγγενείς και οι συνεργάτες τους έχουν σημαντικά ακίνητα στην περιοχή Μέιφερ του Λονδίνου, με εκτιμώμενο ένα τέταρτο των 279 στρεμμάτων του Μέιφερ, συμπεριλαμβανομένων δύο από τα πιο γνωστά πολυτελή ξενοδοχεία της περιοχής, το The Connaught και το Claridge's. Η περιοχή έχει αποκτήσει το προσωνύμιο «Μικρή Ντόχα».

## Η δυναστεία των Θανί

## Κυβερνήτες του Κατάρ
*Σεΐχης Θανί μπιν Μοχάμεντ (1847-1851)
*Σεΐχης Μοχάμεντ μπιν Θανί (1851–1878)
*Σεΐχης Γιασίμ μπιν Μοχάμεντ Αλ Θανί (1878–1913)
*Σεΐχης Αχμάντ μπιν Μοχάμεντ Αλ Θανί (1897-1905)
*Σεΐχης Μοχάμεντ μπιν Γιασίμ Αλ Θανί (1913–1914)
*Σεΐχης Αμπντάλα μπιν Γιασίμ Αλ Θανί (1914–1949)
*Σεΐχης Αλή μπιν Αμπντάλα Αλ Θανί (1949–1960)
*Σεΐχης Αχμάντ μπιν Αλή Αλ Θανί (1960–1972)
*Σεΐχης Χαλίφα μπιν Χαμάντ Αλ Θανί (1972–1995)
*Σεΐχης Χαμάντ μπιν Χαλίφα Αλ Θανί (1995–2013)
*Σεΐχης Ταμίμ μπιν Χαμάντ Αλ Θανί (2013–σήμερα)

## Παραπομπές


Κατηγορία:Αραβικές δυναστείες
Κατηγορία:Μεσανατολικές δυναστείες
Κατηγορία:Μεσανατολικές βασιλικές οικογένειες
Η Δίκοπη Ζωή

***Η Δίκοπη Ζωή*** είναι τραγούδι σε μουσική Θάνου Μικρούτσικου και σε στίχους Μάνου Ελευθερίου, το οποίο συμπεριλήφθηκε στον δίσκο *[[Τροπάρια για Φονιάδες]]*, το 1977. Η πρώτη ερμηνεία του τραγουδιού έγινε από τον Γιώργο Μεράντζα, ενώ στο δίσκο υπάρχει και μέρος του τραγουδιού, ως outro του, και ερμηνεύτηκε από τη Μαρία Δημητριάδη, έχοντας τις ονομασίες *Η Δίκοπη Ζωή Ι* και *Η Δίκοπη Ζωή ΙΙ*. Το κομμάτι είναι γραμμένο σε Φα ελάσσονα και σε ρυθμό 3/4. 

Πρόκειται για το πιο γνωστό τραγούδι του Γιώργου Μεράντζα και ένα από τα δημοφιλέστερα του Θάνου Μικρούτσικου. Το τραγούδι έχει ερμηνευτεί έκτοτε από αρκετούς καλλιτέχνες σε διάφορες ζωντανές εκτελέσεις όπως από τον Μίλτο Πασχαλίδη, τη Νατάσα Μποφίλιου και τον Παντελή Θαλασσινό μεταξύ άλλων. Το 2009, το τραγούδι κυκλοφόρησε και στον δίσκο *Τους Έχω Βαρεθεί*, από τα Υπόγεια Ρεύματα, στον οποίο διασκεύασαν κυρίως πολιτικά τραγούδια του Μικρούτσικου, με τον τελευταίο να συμμετέχει κιόλας στον δίσκο.

## Παραπομπές


## Εξωτερικοί σύνδεσμοι
* Στίχοι & συγχορδίες στο Kithara.to
* Η Δίκοπη Ζωή, Γιώργος Μεράντζας στο YouTube
* Η Δίκοπη Ζωή, Υπόγεια Ρεύματα στο YouTube

Κατηγορία:Τραγούδια του 1977
Κατηγορία:Τραγούδια του Θάνου Μικρούτσικου
Κατηγορία:Πολιτικά τραγούδια
Οίκος των Βανγκτσούκ

O **Οίκος των Βανγκτσούκ** () έχει κρατήσει τη θέση του "Βασιλιά Δράκου" του Μπουτάν από το 1907... Πριν από την επανένωση, η οικογένεια Βανγκτσούκ είχε κυβερνήσει την περιοχή Τρόνγκσα ως απόγονοι του Ντουνγκάρ Τσοτζί. Τελικά νίκησαν άλλους περιφερειακούς άρχοντες και κέρδισαν την εύνοια της Βρετανικής Αυτοκρατορίας. Μετά την εδραίωση της εξουσίας, ο 12ος Κυβερνήτης της Τρόνγκσα Ουγκέν Βανγκτσούκ εξελέγη "Βασιλιάς Δράκος", ιδρύοντας έτσι τη δυναστεία. Η θέση του Βασιλιά Δράκου - ο οποίος ηγείται της βασιλικής οικογένειας του Μπουτάν.

Οι Βανγκτσούκ είχαν κυβερνητική εξουσία στο Μπουτάν και δημιούργησαν σχέσεις με τη Βρετανική Αυτοκρατορία και την Ινδία υπό τους δύο πρώτους μονάρχες της. Ο τρίτος, ο τέταρτος και ο πέμπτος (σημερινός) μονάρχες έβαλαν το βασίλειο στην πορεία του προς τον εκδημοκρατισμό, την αποκέντρωση και την ανάπτυξη.

## Κατάλογος Βασιλέων Δράκων του Μπουτάν (1907-σήμερα)
*Ουγκέν Βανγκτσούκ (1907-1926)
*Γίγκμε Βανγκτσούκ (1926-1952)
*Γίγκμε Ντόρτζι Βανγκτσούκ (1952-1972)
*Γίγκμε Σίνγκγιε Βανγκτσούκ (1972-2006)
*Γίγκμε Κεσάρ Ναμγκιάλ Βανγκτσούκ (2006-σήμερα)

## Παραπομπές


## Εξωτερικοί σύνδεσμοι
*
*Official site (archived)
*

Κατηγορία:Μοναρχίες της Ασίας
Κατηγορία:Βασιλείς του Μπουτάν
Κατηγορία:Ασιατικές βασιλικές οικογένειες
IShowSpeed

Ο **Ντάρεν Τζέισον Γουάτκινς Τζούνιορ** (**Darren Jason Watkins Jr.**, γεννημένος στις 21 Ιανουαρίου του 2005), γνωστός ως **IShowSpeed** (ή απλώς **Speed**), είναι Αμερικανός YouTuber, streamer, ράπερ, και διαδικτυακή προσωπικότητα. Είναι γνωστός για τα ποικίλα livestream του, στα οποία παίζει κυρίως βιντεοπαιχνίδια όπως τα *[[Roblox]]*, *[[Fortnite]]*, και *[[FIFA (σειρά βιντεοπαιχνιδιών)|FIFA]]*.

## Παραπομπές


## Εξωτερικοί σύνδεσμοι

* 
* 

Κατηγορία:Αμερικανοί YouTubers